CELEX: C2005/006/74
Language: da
Date: 2005-01-08 00:00:00
Title: Sag T-382/04: Sag anlagt den 23. september 2004 af Heuschen & Schrouff Oriëntal Foods Trading B.V. mod Kommissionen for De Europæiske Fællesskaber

8.1.2005   
            
            
               DA
            
            
               Den Europæiske Unions Tidende
            
            
               C 6/37
            
         Sag anlagt den 23. september 2004 af Heuschen & Schrouff Oriëntal Foods Trading B.V. mod Kommissionen for De Europæiske Fællesskaber
   (Sag T-382/04)
   (2005/C 6/74)
   Processprog: nederlandsk
   Ved De Europæiske Fællesskabers Ret i Første Instans er der den 23. september 2004 anlagt sag mod Kommissionen for De Europæiske Fællesskaber af Heuschen & Schrouff Oriëntal Foods Trading B.V., Landgraaf (Nederlandene), ved Hendrik Cornelis De Bie.
   Sagsøgeren har nedlagt følgende påstande:
   
               —
            
            
               Kommissionens beslutning af 17. juni 2004 (REM 19/2002) annulleres, for så vidt som det deri fastslås, at den ansøgte fritagelse ikke kan imødekommes.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren indfører bl.a. rispapir, der i flere år er blevet angivet under den samme KN-kode. Ifølge Kommissionens forordning (EF) nr. 1196/97 af 27. juni 1997 (1) skal varerne imidlertid angives under en anden KN-kode. Sagsøgeren anfører, at dette i sagsøgerens tilfælde ikke skete. Sagsøgeren gør gældende, at den er i en særlig situation, idet de nederlandske toldmyndigheder under deres kontrol flere gange har begået fejl. Sagsøgeren henviser til, at de nederlandske toldmyndigheder under forskellige kontroller i en periode på 8 måneder ikke bemærkede den urigtige tarifering af rispapiret. Sagsøgeren anfører desuden, at den ikke kan anses for at have gjort sig skyldig i urigtigheder eller åbenbar forsømmelighed.
   Sagsøgeren har til støtte for sit søgsmål anført, at der foreligger tilsidesættelse af artikel 239 i forordning nr. 2913/92 (2), et urigtigt skøn fra Kommissionens side og manglende begrundelse. Sagsøgeren har også påberåbt sig, at der er sket en tilsidesættelse af princippet om god forvaltningsskik og af ligebehandlingsprincippet, idet Kommissionen i tidligere beslutninger var af en anden opfattelse. Endelig har sagsøgeren gjort gældende, at der foreligger en tilsidesættelse af proportionalitetsprincippet.
   
      (1)  Kommissionens forordning (EF) nr. 1196/97 af 27.6.1997 om tarifering af visse varer i den kombinerede nomenklatur (EFT L 170, s. 13).
   
      (2)  Rådets forordning (EØF) nr. 2913/92 af 12.10.1992 om indførelse af en EF-toldkodeks (EFT L 302, s. 1).